
Εταιρεία Κοινωνικής Δράσης και Πολιτισμού

ΔΕΛΤΙΟ ΤΥΠΟΥ
24  Νοεμβρίου 2011
Η Κοινο_Τοπία παρουσιάζει και σας προσκαλεί…..
Στην παρουσίαση 2 νέων βιβλίων και στην έκθεση των ζωγραφικών σχολίων που περιλαμβάνονται στα 3 βιβλία που έχει εκδώσει μέσα στο 2011.

Αναλυτικότερα:

· Οι εκδόσεις ΤΟ ΔΟΝΤΙ, η Εταιρεία Κοινωνικής Δράσης και Πολιτισμού ΚΟΙΝΟ_ΤΟΠΙΑ και το Ωδείο Πατρών - Φιλαρμονική Εταιρεία διοργανώνουν τη Δευτέρα 28 Νοεμβρίου στις 8 το βράδυ την παρουσίαση του νέου βιβλίου του Κωνσταντίνου Κυριακόπουλου με τίτλο «Τη νύχτα που έλαμψε το Άστρο…» στην αίθουσα εκδηλώσεων του Ωδείου Πατρών - Φιλαρμονική Εταιρεία (Ρήγα Φεραίου 7, Πάτρα).

Θα μιλήσουν: 
Βασιλική Μαργέλου, Κοινωνική Ανθρωπολόγος και 

Ηλιοστάλακτη Κόντου, Ομοιοπαθητικός Ιατρός, Ζωγράφος 

Αποσπάσματα του βιβλίου θα διαβάσει η Αγγελική Ντερβίση
Την εκδήλωση θα συνοδεύσουν μουσικά η Μαρία Γούτου (βιολί) και ο Απόστολος Τσέφος (ακορντεόν)

Την παρουσίαση θα προλογίσει ο δημοσιογράφος Ισίδωρος Σιδερόπουλος
· Οι εκδόσεις ΤΟ ΔΟΝΤΙ (www.todonti.gr) σε συνεργασία με την Εταιρεία Κοινωνικής Δράσης και Πολιτισμού «Κοινο_Τοπία» (www.koinotopia.gr) παρουσιάζουν το θεατρικό παραμύθι «Ο Ασχημάνθρωπος», της Μαίρης Σιδηρά την Τρίτη 29 Νοεμβρίου 2011 στις 8μμ στον φιλόξενο χώρο του θεάτρου Αγορά (Καραϊσκάκη 149, Πάτρα). Η παρουσίαση γίνεται με την υποστήριξη του Καρναβαλικού Κομιτάτου Πάτρας.

Το βιβλίο θα παρουσιάσουν: 

Κατερίνα Κωστίου, Αναπληρώτρια Καθηγήτρια Νεοελληνικής Φιλολογίας Πανεπιστημίου Πατρών 

Ελευθερία Κρούπη Κολώνα, Δρ Φιλολογίας, Συγγραφέας

Ηλίας Αηδονίδης, Εικαστικός 

Θα παρουσιαστούν αποσπάσματα από τη θεατρική παράσταση του Ασχη- μάνθρωπου που ανέβασε η παιδική σκηνή του Καρναβαλικού Κομιτάτου Πάτρας 

Την εκδήλωση θα συντονίσει η δημοσιογράφος Αλεξάνδρα Παναγοπούλου

· Η τρίτη ατομική έκθεση του Παναγιώτη Καρώνη με τίτλο Ζωγραφικά Σχόλια παρουσιάζεται από Παρασκευή 18 έως και Τρίτη 29 Νοεμβρίου 2011 στο χώρο της γκαλερί ‘‘Παλίσσανδρος’’ στην Πάτρα. 

Αφορμή τα παραμύθια «Το μικρό καΐκι που ονειρευόταν να γίνει πλοίο» και «Τη νύχτα που έλαμψε το άστρο...» του Κωνσταντίνου Κυριακόπουλου και «Ο Ασχημάνθρωπος», της Μαίρης Σιδηρά τα οποία κυκλοφόρησαν πλαισιωμένα από ζωγραφικά σχόλια του ζωγράφου, τα οποία ο καλλιτέχνης δημιούργησε για τα παραπάνω βιβλία. Στην έκθεση παρουσιάζονται πέρα από τα έργα που συνοδεύουν τα 3 παραμύθια και έργα με την ίδια θεματική που συνέχισε να δουλεύει ο καλλιτέχνης μετά την έκδοση των βιβλίων.

Η έκθεση στη γκαλερί ‘‘Παλίσσανδρος’’ Ερμού 8, θα είναι ανοικτή Δευτέρα, Τετάρτη, Σάββατο 9:00-15:00 και Τρίτη, Πέμπτη, Παρασκευή 9:00-14:00 και 17:30-21:00.
Τα βιβλία μπορεί να το βρει κάποιος σε επιλεγμένα βιβλιοπωλεία της Πάτρας, Αθήνας, Θεσσαλονίκης και Σάμου, στα γραφεία της Κοινο_Τοπίας (Μαιζώνος 139 Πάτρα, 2615.002009) καθώς και κατά τη διάρκεια των εκδηλώσεων.

Πληροφορίες για δημοσιογράφους: Σπηλιώτης Ανδρέας 2615.002009
